SS «Nomadic»

SS «Nomadic» er et dampskip fra White Star Line. Hun ble ferdigstilt den 25. april 1911 i Belfast, og ble bygget som et hjelpefartøy til skipene RMS «Olympic» og RMS «Titanic». Hun er det eneste gjenværende dampskipet fra White Star Lines epoke.

Historie 
Kjølen til SS «Nomadic» ble strukket på verftet Harland and Wolff i Belfast i 1910.
Hun ble sjøsatt den 25. april 1911, og ble levert til White Star Line den 27. mai. SS «Nomadic» er 67 m (220 fot) lang og 11,3 m (37 fot) bred, med en brutto tonnasje på 1 273 tonn. Hun hadde to trippelblads propeller og en topphastighet på 12 knop.

Sammen med søsterskipet SS «Traffic» ble SS «Nomadic» brukt som hjepefartøy for «Titanic» og «Olympic» i Cherbourg i Frankrike. Interiøret i «Nomadic» var av høy standard, og derfor fraktet hun passasjerene fra første og andre klasse, mens «Traffic» fraktet passasjerene fra tredje klasse.

Under første verdenskrig ble «Nomadic» brukt til å frakte amerikanske tropper til Brest i Frankrike. I 1927 ble hun solgt til Compagnie Cherbourghoise de transbordement, og igjen solgt videre til Société Cherbourghoise de Remorquage et de Sauvetage i 1934, da under navnet Ingenieur Minard, Hun tjenestegjorde også under andre verdenskrig.

Etter krigen fortsatte hun som hjelpefartøy for Cundard White Star Limited ( Cunard Line og White Star Line slo seg sammen i 1934). Der ble SS «Nomadic» helt til 1968, da hun var hjelpefartøy for RMS «Queen Elisabeth» for siste gang.

I 1974 ble «Nomadic» kjøpt av en privatperson. Hjelpefartøyet ble omgjort til en restaurantbåt på Seinen ved Paris, hvor hun lå til kai. Hun ble liggende der også etter at restauranten ble nedlagt, inntil hun ble flyttet til havnen i Le Havre i 2003.

Restureringen av SS «Nomadic» 
Belfast Industrial Heritage (BIH), en frivillig organisasjon i Nord-Irland, startet en innsamling for å skaffe midler til å returnere «Nomadic» til Harland and Wolff Shipyard – for restaurering.

Den 26. januar 2006 ble SS «Nomadic» kjøpt av Sosial- og utviklingsdepartementet i Nord-Irland, på en auksjon i Paris. Prisen kom på 171 320 pund mens budrunden startet på 165 000 pund.

SS «Nomadic» satte kurs for Belfast den 12. juli 2006, og hun ankom den 18. juli 2006. På kaia sto sosial- og utviklingsminister David Hanson, varaordføreren i Belfast, bystyremedlem Ruth Patterson og en rekke andre, for å ønske SS «Nomadic» velkommen hjem til «fødebyen». SS «Nomadic» var i en ganske elendig forfatning. Hun ankom lastet på en marinelekter fra Anchor Marine Transportation Limited.

En rapport fra Belfast byråd beregner at kostnadene for restureringen av SS «Nomadic» har kommet på 7 millioner pund. Belfast Harbour Comissioners har gått med på å gi kaiplass for SS «Nomadic», og ytterligere innsamlingsarbeid for midler til restureringen pågår.

Når skroget kommer på Storbritannias nasjonale register for historiske skrog, vil prosjektet være kvalifisert til å søke midler fra overskuddet i Nord-Irlands National Lottery. Dette vil øke det eksisterende fondet, som er på 60 000 pund innsamlede midler og 100 000 pund gitt av Belfast byråd.

SS «Nomadic» har fått egen internettside hos Nomadic Preservation Society.

Plassering
SS «Nomadic» ligger i dag som museumsbåt ved Queen's Quay, rett utenfor Odyssey Arena i Belfast. Ombord er det fremvisninger, suvernirbutikk, en kaffebar og et fotogalleri. Fra april 2007 til september er SS «Nomadic» åpen for publikum.

Eksterne lenker 
 

Dampskip
Passasjerskip
Britiske skip
White Star Line-skip
Harland and Wolff
Skip bygget i Storbritannia
Skip fra 1911
Museumsskip
Artikler i sjøfart-prosjektet